OpenLLM-France/wikimedia huggingface dataset:
# Eppenrod

Eppenrod Alemaniako udalerria da. Renania-Palatinatua estatuan kokatuta dago, [[Rhein-Lahn barrutia|Rhein-Lahn]] barrutian. 2014an 698 biztanle zituen 6,98 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q563898
* Multimedia: Eppenrod / Q563898
# EPB (pilota enpresa)

EPB (Élite Pelote Basque frantses izenaren sigla) pilota enpresa da, trinketeko esku huskako pilota sustatzeko asmoz 2001ean sortua. Trinketeko esku huskako pilotari profesional nagusiak kontratatuak ditu, eta Jean Michel Idiart da enpresako buru.

## Erreferentziak

* ↑ «Elite Pelote Basque», Udalberri, 3. zenbakia, 2007ko ekaina.
* ↑ «Trinketeko esku pilota indartzeko asmoarekin jarri da abian EPB», Gara (Amateur: pelota vasca aficionada blogetik hartua).

## Kanpo estekak

* Datuak: Q12256440
# EPUB

ePUB liburu elektronikoen formatua da, ".epub" fitxategia-luzapena erabiltzen duena. Ingelesezko "Electronic PUBlication" kontzeptuaren laburdura da. Gailu irakurle askok onartzen dute ePUB formatua eta software bateragarria eskuragarri dago smartphone, tableta eta ordenagailu gehienetarako. ePUB Nazioarteko Argitalpen Digital Foroak (IDPF) argitaratutako arau tekniko bat da . IDPFren estandar ofizial bihurtu zen 2007ko irailean, Open eBook estandar zaharra gaindituta.
Book Industry Study Group-ek edukiak paketatzeko formatu egoki gisa onartzen du ePUB 3 formatua, eta adierazi du liburu-argitaletxe globalak estandar bakar horren inguruan bildu behar direla. EPUB formatua zenbait XHTML fitxategiz irudiz eta beste euskarri batzuekin batera osatutako artxibo fitxategi gisa inplementatzen da. ePUB da saltzaile independenteen artean XML moduko (PDF modukoak ez direnak) gehien zabaldu den e-book formatua; hau da, ia hardware gailu irakurle guztiek onartzen dute, Kindle izan ezik.

## Onarpena

EPUB oso erabilia da ebook-irakurgailuetan, hala nola Google Play Books Android-ena eta Apple Books-ena, iOS eta MacOS-ena, baina Amazon Kindle-ren irakurle elektronikoek ez dute onartzen. Kindlek batez ere Mobipocket (MOBI) formatua erabiltzen du, edo haien jabedun formatu diren AZW, AZW3 edo KFX. iBooks-ek iBooks jabedun formatua ere onartzen du, ePUB formatuan oinarrituta dagoena, baina iBooks aplikazioko programa batzuk behar ditu funtziona dezan.

## Erreferentziak

* ↑ (Ingelesez) OPS 2.0 Elevated to Official IDPF Standard. IDPF. eBooklyn.
* ↑ «Endorsement of EPUB 3 | BISG» web.archive.org 2016-04-17 (Noiz kontsultatua: 2020-07-17).
* ↑ (Ingelesez) «The Different Ebook Formats Explained: ePUB, MOBI, AZW, IBA, and More» MakeUseOf (Noiz kontsultatua: 2020-07-17).
* ↑ (Ingelesez) «New iBooks 'Not Technically' in ePub Format» MacRumors (Noiz kontsultatua: 2020-07-17).

## Kanpo estekak

* Deskarga ePUBean. e-liburutegia
* ISO / IEC TS 30135-1: 2014 - EPUB3 - 1. zatia: EPUB3 ikuspegi orokorra
* ePUB balioztatzailea (beta)
* https://github.com/w3c/epubcheck
* Datuak: Q475488
* Multimedia: EPUB file format / Q475488
# ES

Es honako artikuluetara egiten du erreferentzia:
* ISO 3166 estandarraren Espainiarako kodea.
* ISO 639-1 estandarraren gaztelaniarentzako kodea.
* Ensemble Studios, bideo-joko garatzailea.
* Espirito Santoren ISO 3166-2:BR kodea.
* Eš Txekiako herrixka.
* .es. Espainiarentzarko goi mailako domeinua.
# EOLO-KOMETA Cycling Team

EOLO-KOMETA Cycling Team ( UCI kodea: EOK ) 2018an sortu zen italiar UCI ProTeam kategoriako txirrindulari profesional talde bat da. UCI ProSeries errepideko txirrindularitza mailan, UCI Continental Circuits- etan eta gonbidatu moduan UCI WorldTour zirkuituko lasterketetan parte hartzen du.
Taldea Espainian du jatorria, Contador Fundazioaren baitan, eta Trek-Segafredoko harrobi taldea da.

## Erreferentziak

* ↑ La Fundación Alberto Contador, al frente del nuevo equipo de desarrollo del Trek-Segafredo, con Polartec y Kometa como sponsors. .

## Kanpo estekak

* Webgune ofiziala
* EOLO-KOMETA Cycling Team - ProCyclingStats
* Datuak: Q47011191
* Multimedia: Kometa Cycling Team / Q47011191
# ERAP2

Aminopeptidasaren erretikulu endoplasmatikoa 2 aminopeptidasa bat da, antigenoen aurkezpenean parte hartzen duena gizakietan. ERAP2 geneak kodetzen du. 2022an argitaratutako ikerketa baten arabera, Heriotza Beltzak Europako dibertsitate genetikoa modelatu zuela erakusten duen ebidentzia enpiriko sendoa dago; izan ere, ERAP2ren bi bertsio zituzten pertsonak bizirauteko askoz joera handiagoa zuten.

## Deskribapena

ERAP1 eta ERAP2 aminopeptidasak gai dira erretikulu endoplasmatikoan peptido antigenikoen aitzindariak ebakitzeko. N-terminaleko proteinen aminoazidoak edo peptidoen substratuak hidrolizatzen dituzte, I. motako histobateragarritasun-konplexu nagusiak (MHC) CD8+ T zeluletara aurkez ditzan.

## Eginkizuna

ERAP2 funtsezkoa da antigenoaren aurkezpenean, eta eragina du gutxienez 4 zitokinen erantzunean: korrelazio positiboa du CCL3rekin, zeinak infekzioan neutrofiloak biltzen baititu; aldiz, alderantzizko korrelazioa du granulozitoen kolonia-estimulatzaileen faktorearekin, interleukina-1β eta IL-10rekin.

## Genetika

Londresko hiru hilerritan (East Smithfieldeko barne) Danimarkako izurrite-hilerri batean aurkitutako eskeletoetan ERAP2 genearen mutazioak aurkitu ziren, 1348. urteko Izurri Beltza baino lehentxeago, bitartean edo handik gutxira hil ziren pertsonen eskeletoetatik ateratako DNAn. Azterketa horren bidez, ERAP2-ren bi bertsio babesgarri eramateak Yersinia pestis-ek eragindako infekzio bat gainditzeko joera handiagoa eragin zien pertsonei. Baina genearen bertsio horrek Crohn-en gaitzaren edo artritis erreumatoidearen arriskua ere handitzen du.

## Erreferentziak

* 1 2 3 GRCh38: Ensembl release 89: ENSG00000164308 - Ensembl, May 2017
* ↑ Human PubMed Reference:. National Center for Biotechnology Information, U.S. National Library of Medicine.
* ↑ «Human leukocyte-derived arginine aminopeptidase. The third member of the oxytocinase subfamily of aminopeptidases» The Journal of Biological Chemistry 278 (34): 32275–32283. August 2003 doi:10.1074/jbc.M305076200. PMID 12799365..
* 1 2 (Ingelesez) Klunk, Jennifer; Vilgalys, Tauras P.; Demeure, Christian E.; Cheng, Xiaoheng; Shiratori, Mari; Madej, Julien; Beau, Rémi; Elli, Derek et al.. (2022-10-19). «Evolution of immune genes is associated with the Black Death» Nature: 1–8. doi:10.1038/s41586-022-05349-x. ISSN 1476-4687. PMID 36261521. PMC PMC9580435. (Noiz kontsultatua: 2022-10-26).
* ↑ Entrez Gene: Endoplasmic reticulum amino peptidase 2. .
* ↑ (Ingelesez) «How the ‘Black Death’ Left Its Genetic Mark on Future Generations» The New York Times 2022-10-19 ISSN 0362-4331..
* ↑ (Ingelesez) «How the Black Death changed our immune systems» www.science.org (Noiz kontsultatua: 2022-10-26).

## Kanpo estekak

* Datuak: Q18045592
# EPF (école d'ingénieurs)

EPF (école d'ingénieurs) (lehen École polytechnique féminine) 1925ean sortutako ingeniaritza eskola frantsesa da.
Ikastetxeak diziplina anitzeko profila duten ingeniariak prestatzen ditu, industriaren eta zerbitzuen sektore guztietan lan egiten dutenak. Klase bakoitza hezkuntza orokorreko 350 ikaslek, gradu bikoitzeko zikloek eta ikasketa-ikasleek osatzen dute.
Cachanen kokatua, baita Troyesen 2010etik eta Montpellierren 2012tik ere, EPF estatuak aintzatetsitako interes orokorreko goi-mailako hezkuntza-erakunde pribatu bat da. Ikastetxea Union des grandes écoles indépendantes (UGEI) elkarteko kide da.
EPF 1994an sortu zen Marie-Louise Parisek 1925ean sortu zuen École polytechnique féminine ohitik (inoiz ez zen École polytechnique-ri lotu).

## Lizentziatu ospetsuak

* Astrid Guyart, eskriman aritzen den kirolari frantziarra da

## Erreferentziak

* ↑ Arrêté du 25 février 2021 fixant la liste des écoles accréditées à délivrer un titre d'ingénieur diplômé
* ↑ ÉCOLES
* ↑ Marie-Louise Paris et les débuts de l’Ecole polytechnique féminine (1925-1945)

## Kanpo estekak

* Datuak: Q3046044
* Multimedia: EPF (engineering school) / Q3046044
# EPR paradoxa

EPR paradoxa alegiazko saiakuntza bat da, Einstein, Podolski eta Rosek (hortik EPR izena) 1935ean argitaraturiko artikuluan proposatutakoa, mekanika kuantikoari bere "errealitate" ikuspegitik aurka eginez eta mekanika kuantikoa fisika teoria osotzat ezin dela hartu erakutsi nahian. Nahiz eta Einstein teoria kuantikoaren sorreran parte nagusia izan, bere azken urteak mekanika kuantikoaren izaera probabilistikoa erasotzen eman zituen. Saiakuntza hau bera eta Niels Bohrren artean sortutako eztabaidaren zati bat da.
1964ean John Bell fisikari irlandarrak paradoxa hau saiakeran baieztatzeko modua aurkitu zuen. Honetan oinarrituta, Bellen teorema argitaratu zuen. Ideia hauek jarraituz, 1982an Alain Aspect eta bere lankideak EPR saiakuntza egin zuten, kaltziozko atomotik igorritako eta angelu zuzenetan polarizatutako bi fotoiekin. Emaitzek Bellen teorema ez zuten jarraitzen eta beraz partikula kuantikoen ez-lokaltasuna frogatutzat eman zen.

## Paradoxa

EPR paradoxa bat baino, mekanika kuantikoaren lokaltasun printzipioaren kritika bat da. Ustezko saiakuntzan hurrengoa proposatzen da: fotoiak emititzen dituen kanoi batetik bi fotoi ateratzen dira. Azaltzea beharrezkoa ez den modu bat edo bestean, bi fotoi hauek abiadura berdina baina kontrako norabidean mugitzen hasten dira.

## Kanpo estekak

* Datuak: Q214975
* Multimedia: EPR paradox / Q214975
# ER (telesaila)

ER estatubatuar telesail dramatikoa izan zen, 1994 eta 2009 artean NBCek eman zuena. Michael Crichton eleberrigileak sortua, Chicagotik hurbil dagoen ospitale bateko larrialdietako aldean oinarrituta dago.

## Pertsonai nagusiak

| Aktorea | Pertsonaia |
| Anthony Edwards | Mark Greene |
| George Clooney | Douglas Ross |
| Sherry Stringfield | Susan Lewis |
| Noah Wyle | John Carter |
| Julianna Margulies | Carol Hathaway |
| Eriq La Salle | Peter Benton |
| Gloria Reuben | Jeanie Boulet |
| Laura Innes | Kerry Weaver |
| Maria Bello | Anna Del Amico |
| Alex Kingston | Elizabeth Corday |
| Kellie Martin | Lucy Knight |
| Paul McCrane | Robert « Rocket » Romano |
| Goran Višnjić | Luka Kovač |
| Michael Michele | Cleo Finch |
| Erik Palladino | David Malucci |
| Ming-Na | Jing-Meï Chen |
| Maura Tierney | Abigail Lockhart |
| Sharif Atkins | Michael Gallant |
| Mekhi Phifer | Gregory Pratt |
| Parminder Nagra | Neela Rasgotra |
| Linda Cardellini | Samantha Taggart |
| Shane West | Ray Barnett |
| Scott Grimes | Archibald Morris |
| John Stamos | Tony Gates |
| David Lyons | Simon Brenner |
| Angela Bassett | Catherine Banfield |

## Kanpo estekak

* Datuak: Q207375
# Orca (filma)

Orca edota Orca: The Killer Whale (euskaraz Orka edota Orka: Bale Hiltzailea) 1977ko Michael Anderson ingeles zinema zuzendariaren suspensezko filma bat da. Richard Harris, Charlotte Rampling, Will Sampson, Bo Derek, Keenan Wynn eta Robert Carradine aktoreek antzeztu zuten.
Izenburuak ongi adierazten duen bezala, Orka hiltzaile bati buruzko filma bat da.

## Argumentua

Oharra: Atal honek istorio osoa edo amaiera argitzen du.
Kanada, Ternua eta Labrador. Urte askotan zehar, Nolan (Richard Harris) izeneko irlandar-kanadar kapitaina orka bat arrantzatu eta bere baleontzian lur lehorrera eramateaz obsesionatua bizi izan da. Bere itsasorako irtenaldietako batean izaki erraldoi hauetako talde batekin topo egin eta bere eskifaiaren laguntzaz arrantzatzea erabakiko du. Askatu asmoz asko borrokatuko den eme haurdun bat ehizatzea lortuko du, baina berarengana hurbiltzean ontziko helizeak ezustean jo, larri zauritu eta kumea galduko du. Aldiz, orka arrak guztia ezer egin ezinik ikusiko beharko du, une hortatik aurrera, horka arraren asmo bakarra bere bikotea eta kumea mendekatu eta baleontzi horretako eskifai guztia hondoratu eta hiltzea izango da.

## Aktoreak

* Richard Harris: Nolan kapitaina
* Charlotte Rampling: Rachel Bedford
* Will Sampson: Umilak
* Bo Derek: Annie
* Keenan Wynn: Novak
* Peter Hooten: Paul
* Robert Carradine as Ken
* Yaka eta Nepo: Orka

## Kanpo estekak

* Orca filmaren IMDBko fitxa ikusgai (Ingelesez)
* Datuak: Q647316
# Orcaella

Orcaella Delphinidae familiako zetazeoen genero bat da. Bi espezie ditu barnean:
* Orcaella brevirostris
* Orcaella heinsohni

## Kanpo estekak

* Datuak: Q134273
* Multimedia: Orcaella / Q134273
* Espezieak: Orcaella
# Orcaella heinsohni

Orcaella heinsohni Delphinidae familiako itsas ugaztun bat da, Orcaella generokoa. 2005ean aurkitutako izurde australiar bat da. Hiru kolore ditu, Orcaella brevirostrisengandik bereizten duena, bere ahaiderik hurbilena.
Bere izen zientifikoa George Heinsohnen omenez da, James Cook Unibertsitatean lan egin zuen biologoa.

## Kanpo estekak

* Datuak: Q782290
* Multimedia: Orcaella heinsohni / Q782290
* Espezieak: Orcaella heinsohni
# Orburu

Orburua edo alkatxofa (Cynara cardunculus var. scolymus) barazki mota bat da, hosto berdez osatutakoa bihotz mamitsuaren inguruan.
Euskal Herrian Nafarroako Erriberakoa da preziatua. "Tuterako Orburua" Kalitateko Jatorrizko Deiturak babesten du, eta Nafarroako Erriberako 33 udalerritan laboratzen da, batez ere Erriberako hiriburuaren eraginpeko eremuan. "Blanca de Navarra" izeneko mota bakar-bakarrik laboratzen da. Barietate hori besteetatik bereizten duten ezaugarriak bere forma biribildua eta goiko aldean duen zulo zirkularra dira, bere hostoak ez baitira elkartzen lore-burua ixteko.
Orburu-uzta ona lortzea ez da lan erraza, baina merezi du. Ez du hotza maite, baina itsas ertzeko klima atsegin du. Lur aberatsak behar ditu; ongarri organikotan aberatsak batik bat.
Landatu: orburu-landareak ugaltzeko altzumak erabiltzen dira; sustrai-lepoan hazten diren pujak alegia. Apirilean, 0,8 x 1 metroko tartea utziz zuloko bi altzuma landatu.
Lanak: jorraldi ugari. Neguan lasto, belar edo abarrez babestu. Uzta ondoren landare osoa ebaki, 30 cm-ra. Barraskilo eta satorren erasoetatik babestu. Urtero ongarritu.
Uzta: udazkenean, landare bakoitzeko 10-25 lore. 3 urtetik behin landareak berritu ohi dira, baina 6 urtera arte ere etekin egokia lor daiteke.

## Sukaldean

Orburua frijitua, egosia, menestra ospetsuaren osagai moduan, txirlekin edota urdaiazpikoarekin kontsumitu daiteke. Prestatzeko milaka modu, bata bestea bezain ona.

## Kanpo estekak

* (Gaztelaniaz) Tuterako orburuaz Nafarroako Gobernuaren webgunean
* Tuterako orburua
* Datuak: Q23041430
* Multimedia: Artichokes as food / Q23041430
# Orcajo

Orcajo (aragoieraz Forcallo) Zaragozako probintziako udalerria da, Aragoin, Espainia. 2008an 36 biztanle zituen 28,4 kilometro koadroko azaleran.

## Kanpo estekak

* Datuak: Q937253
* Multimedia: Orcajo / Q937253
# Orcasitas

Orcasitas, Espainiako Madril hiriburuko auzo bat da, Usera barrutian. Hiriko 121. auzoa da. 2009an 22.401 biztanle zituen.

## Kanpo estekak

* Datuak: Q3773941
* Multimedia: Orcasitas neighborhood, Madrid / Q3773941
# Orcasur

Orcasur, Espainiako Madril hiriburuko auzo bat da, Usera barrutian. Hiriko 122. auzoa da. 2009an 13.202 biztanle zituen.

## Ondarea

* Urriaren 12ko ospitalea

## Kanpo estekak

* Datuak: Q10341270
* Multimedia: Orcasur neighborhood, Madrid / Q10341270
# Orce

Orce Granadako probintziako (Espainia) udalerria da. 2007an 1.383 biztanle zituen. Almeríako probintziarekin muga egiten du.
Orce udalerriko Venta Micena izeneko herrian, giza aztarnategi garrantzitsua aurkitu zuen Josep Gibert arkeologoak 1982an.

## Hiri senidetuak

* Tautavel (Frantzia)

## Kanpo estekak

* (Gaztelaniaz) Orceko Udala
* Datuak: Q605372
* Multimedia: Orce / Q605372
# Orcelita

Orcelita sulfuro motako minerala da.

## Ezaugarriak

Orcelita sulfuro mineralaren formula kimikoa hau da: ${\ce {Ni5-xAs2,x~0.25}}$. Sistema hexagonalaren arabera sortzen ditu kristalak.

## Erreferentziak

* 1 2 (Ingelesez) «Orcelite: Mineral information, data and localities.» www.mindat.org (Noiz kontsultatua: 12-05-2019).
# Pau Miquel

Pau Miquel Delgado (Sant Quirze del Vallès, 2000ko abuztuaren 20a) txirrindulari kataluniarra da, profesionala 2022tik aurrera Kern Pharma taldean.

## Kirol ibilbidea

Pau Miquel 2012an hasi zen txirrindularitzan, Sabadelleko Mendiko bizikletako eskolan. Psikologia ikasketak osatu ditu, kirolean aritzen den bitartean.
2016an, kadete mailan (15-16 urte), bigarren sailkatu zen Espainiako errepideko txapelketan eta hirugarren Espainiako erlojupeko txapelketan. Hurrengo urtean, junior mailan (17-18 urte), hirugarren sailkatu zen Espainiako erlojupekoan.
2018an hirugarren amaitu zen Espainiako Kopan junior mailan eta Cursa Ciclista del Llobregat proba entzutetsua irabazi zuen. Urte berean, Espainiako selekzioarekin, Paris-Roubaix junior lasterketan eta Europako txapelketan parte hartu zuen.
2019an, Lizarte talde nafarrak fitxatu zuen eta 2020ko abuztutik aurrera Kern Pharma taldean stagiaire moduan aritu zen, hurrengo urtean profesionaletara pasatzeko.

## Palmaresa
### Amateurretan

2016
* 2. Espainiako errepideko txapelketan (kadete)
* 3. Espainiako erlojupeko txapelketan (kadete)
2017
* 3. Espainiako erlojupeko txapelketan (junior)
2018
* Cursa Ciclista del Llobregat
* 3. Espainiako Txirrindularitza Kopan (junior)
2019
* Galiziako Itzuliko etapa bat (taldekako erlojupekoa)
* 3. Udaberri Sarian
2021
* Espainiako Txirrindularitza Kopa (amateur)
* Balentziaga Memoriala
* Pascual Momparler Memoriala
* 2. Cirilo Zunzarrenen oroimenezko Sarian
* 2. Santikutz Klasikan
* 3. Zumaiako Sarian
* 3. Santisteban Memorialan
* 3. Vigo Hiriko Sari Nagusian
* 3. Guerrita garaikurran

### Profesionaletan

2024
* 3. Ordiziako Klasikoan
* 5. Marseillesa Sari Nagusian
* 7. Franco-Belgikar Zirkuituan

## Emaitzak lasterketa nagusietan
### Itzulia Handiak

| Itzulia | 2022 | 2023 | 2024 |
| Italiako Giroa | — | — | — |
| Frantziako Tourra | — | — | — |
| Espainiako Vuelta | UT | — | 58. |

### Beste Itzuliak

| Itzulia | 2022 | 2023 | 2024 |
| Kataluniako Volta | — | 108. | 83. |
| Euskal Herriko Itzulia | — | — | UT |
| Romandiako Tourra | 49. | — | — |

### Klasikoak eta Txapelketak

| Lasterketa | Lasterketa | 2022 | 2023 | 2024 |
| Flèche Wallonne | Flèche Wallonne | — | 54. | — |
| | Lieja-Bastogne-Lieja | 63. | 99. | — |
| Donostia Klasikoa | Donostia Klasikoa | 47. | 51. | 37. |
| Paris-Tours | Paris-Tours | — | 43. | 63. |
| Europako errepideko txap. | Europako errepideko txap. | — | — | 18. |
| Espainiako errepideko txap. | Espainiako errepideko txap. | UT | 19. | 19. |
—: ez zuen parte hartu UT: utzi, ez zuen amaitu

## Taldeak

* Lizarte (2019-2021)
* Kern Pharma (stagiaire) (2021)
* Kern Pharma (2022-)

## Erreferentziak

* ↑ «Pau Miquel» equipolizarte.com.
* ↑ (Gaztelaniaz) «Lizarte ficha a Pablo Ara y Pau Miquel» ciclo21.com 2018/11/30.
* ↑ (Gaztelaniaz) «Pau Miquel: «Soy un corredor muy completo y regular»» demarrajeweb.com 2021/05/10.
* ↑ (Gaztelaniaz) «Pau Miquel triunfa en la Cursa Llobregat» rfec.com 2018/05/27.

## Kanpo estekak

* Pau Miquel - ProCyclingStats
* Pau Miquel - Firstcycling.com
* Datuak: Q108458242
* Multimedia: Pau Miquel / Q108458242
# Pau Gasol

Pau Gasol Sáez (Sant Boi de Llobregat, Katalunia, Espainia, 1980ko uztailaren 6an) NBAko Portland Trail Blazers taldean jokatzen duen saskibaloi jokalaria da. Espainiako saskibaloi selekzioarekin internazionala da. NBA ligako eraztuna irabazi zuen Los Angeles Lakers taldearekin 2009an.
NBAko Memphis Grizzlies taldean jokatzen duen anaia gazteago bat du, Marc Gasol.
Bartzelonan jaio zen eta txikitan Sant Boira joan zen bizitzera familiarekin.

## Taldeak

* 1998-2001: FC Barcelona (ACB)
* 2001-2008: Memphis Grizzlies (NBA)
* 2008-2014: Los Angeles Lakers (NBA)
* 2014-2016:Chicago Bulls (NBA )

## Ikus, gainera

* Bartzelonar ezagunen zerrenda
* Datuak: Q193052
* Multimedia: Pau Gasol / Q193052
# Pau Football Club

Pau Football Club —laburturik, Pau FC— Paue hiriko (Frantzia) futbol klub bat da, 1959an sortua.
Bleuets de Notre-Dame patronatu katolikoa du sorburu. Patronatu hura 1920an sortu zuten, Mayolis auzoan, eta 1958-1959 denboraldiaren hasieran Frantziako amateur futboleko maila gorena lortu zuen. Erlijio agintariek jo zuten patronatu haren kirol maila auzoko kirol elkarte baten mailatik gora zegoela.
2019-2020 denboraldian taldeak Championnat National delako txapelketa (Frantziako futbol profesionaleko hirugarren maila) irabazi zuelarik, klubak bere historiako garai hoberenetako bat bizi du.

## Kanpo estekak

* Klubaren webgunea
* Datuak: Q288419
# Pau Casals Auditorium

Pau Casals Auditorium (katalanez: Auditori Pau Casals) El Vendrell udalerriko San Salvador itsas-auzunean dagoen aretoa da. Eraikina Pau Casals Museoaren aurrean dago. Pau Casals (1876-1973), Kataluniako musikari ospetsua izan zen. Auditoriuma 1981ko ekainaren 6an ireki zen. Laurehun pertsonentzat tokia du. Eraikina berezia da ezen Kataluniako Ondare Arkitektonikoren Inbentario barruan baitago. Bertan urtero Pau Casals Nazioarteko Musika Jaialdia ospatzen da.

## Erreferentziak

* ↑ http://www.auditoripaucasals.cat/?category_name=festival-internacional-de-musica-pau-casals

## Kanpo estekak

* (Katalanez): Webgune ofiziala.
* Datuak: Q17587287
* Multimedia: Auditori Pau Casals / Q17587287
# Pau Donés

Pau Donés Cirera (Bartzelona, 1966ko urriaren 11 - Bagergue – Naut Aran, 2020ko ekainaren 9a) kataluniar abeslaria eta gitarra-jotzailea izan zen, Jarabe de Palo talde arrakastatsuan ibilitakoa.

## Biografia

Haren aita Montanuin (Ribagorza) jaio zen, eta ama Bartzelonan. Azken honek bere buruaz beste egin zuen, Pauk 16 urte zeuzkanean. Hiru anaia zituen, bera izanda lauren artean nagusia.
Bizitzaren amaieran, 2015ean koloneko minbizia diagnostikatu zioten, eta 5 urteko tartea igaro ostean, azkenean hil zen. "Eso que tú me das" izeneko dokumentalean Jordi Evolerekin edukitako elkarrizketa jaso zuten, hil baino 2 aste lehenago.

## Diskografia

* 1996: La flaca.
* 1998: Depende.
* 2001: De vuelta y vuelta.
* 2003: Bonito eta ¿Grandes éxitos?
* 2004: Un metro cuadrado, Lucha rock: Jarabe de Palo / Enrique Bunbury, Fundamentales eta Colección "Grandes"
* 2005: Completo, incompleto
* 2006: Edición 10º aniversario "La Flaca"
* 2007: Adelantando.
* 2009: Orquestra Reciclando.
* 2011: ¿Y ahora qué hacemos?
* 2014: Somos
* 2015: Tour Americano 14-15
* 2017: 50 palos
* 2018: Jarabe filarmónico
* 2020: Tragas o escupes

## Ikus, gainera

* Bartzelonar ezagunen zerrenda
* Datuak: Q1403698
* Multimedia: Pau Donés / Q1403698
# Pau Francisco Torres

Pau Francisco Torres, (Vila-real, 1997ko urtarrilaren 16a), futbolean aritzen den kirolari espainiarra da.
2020ko Udako Olinpiar Jokoetan, Tokio 2020an (Tokio), esku hartu, eta zilarrezko domina eskuratu zuen futbolean Espainia ordezkatuz; Brasilgo taldearen (urrezko domina) atzetik, eta Mexikoko taldearen (brontzezko domina) aurretik sailkatu zen Espainiako taldea.
Tokion, honako hauek osatzen zuten Espainiako taldea: Unai Simón, Óscar Mingueza, Marc Cucurella, Pau Torres, Jesús Vallejo, Martín Zubimendi, Marco Asensio, Mikel Merino, Rafa Mir, Dani Ceballos, Mikel Oyarzabal, Eric García, Álvaro Fernández, Carlos Soler Jon Moncayola, Pedri, Javi Puado, Óscar Gil, Dani Olmo, Juan Miranda, Bryan Gil eta Iván Villarrek.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 02 ! | Futbola, gizonezkoa. |

## Erreferentziak

* ↑ «Pau Torres» olympedia.org (Ingelesez)
* ↑ «Pau Torres» olympics.com (Gaztelaniaz)

## Kanpo estekak

* Datuak: Q43384100
* Multimedia: Pau Torres / Q43384100
# Pau Etxaniz

Pau Etxaniz Pal (Donostia, 2001eko maiatzaren 29a) gipuzkoar kirolaria da, piraguismoan lehiatzen da eslalom modalitatean. 2023ko Slalomeko Europako Piraguismo Txapelketan urrezko domina lortu zuen, taldekako K1 modalitatean.. 2024ko Udako Olinpiar Jokoetan parte hartu zuen eta brontzezko domina irabazi zuen gizonezkoen K-1 slalomean.

## Nazioarteko palmaresa

Europar Jokoak :
| Urtea | Tokia | Domina | Lehiaketa |
| 2023 | Krakovia | 01 ! | K1 taldeka |
| Olinpiar Jokoak ||||
| 2024 | Paris | 03 ! | K1 slaloma |

## Erreferentziak

* ↑ (Gaztelaniaz) «Pau Echaniz, piragüismo slalon en estado puro, con objetivos olímpicos» EITB 2023-2-22.
* ↑ (Ingelesez) «Pau Echaniz» european-games.org.

## Kanpo estekak

* Datuak: Q111423514
* Multimedia: Pau Etxaniz / Q111423514